Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: a 18/1997. (X. 11.) KHVM—KTM együttes rendelethez
Paragraph Index: 1327

4. A stratégiai zajtérképezés minimális adattartalma 4.1. A repülõtér általános leírása: földrajzi elhelyezkedés, méret, forgalmi adatok. 4.2. A repülõtér környezetének jellemzése: a légiközlekedés zajával érintett agglomerációk, falvak, vidéki területek, információk a területhasználatról, más fõ zajforrásokról. 4.3. A múltban megvalósított zajvédelmi programok és a jelenleg érvényben lévõ zajvonzatú intézkedések. 4.4. Az alkalmazott mérési és számítási módszerek. 4.5. Azon lakosok intervallumonkénti becsült összlétszáma (százas nagyságrend alkalmazásával, pl. 1500 = 15 száz, a továbbiakban: százakban), akik olyan épületekben laknak, amelyek a légiközlekedési eredetû zajnak a leginkább kitett homlokzatánál a 4 m magasan mért vagy számított Lden a következõ intervallumokba esik: 55—59, 60—64, 65—69, 70—74, >75. Az adatokat külön kell megadni az agglomeráció területére (ha azt érinti a légiközlekedés zaja) és az azon kívüli területekre. Kiegészítésül közölni kell — ahol van ilyen és a vonatkozó információ rendelkezésre áll —, hogy a fenti kategóriákon belül hány lakos él olyan épületekben, amelyek — passzív akusztikai védelemmel vannak ellátva (a passzív akusztikai védelem azt jelenti, hogy az épületszerkezeti részeinek és nyílászáróinak hangszigetelése, valamint szellõzõ vagy légkondicionáló rendszerének hanggátlása biztosítja a légiközlekedési zaj elleni védelem magas szintjének fenntartását, a belsõ téri zajhatárértékek betartását), — rendelkeznek csendes homlokzattal (ami azt jelenti, hogy az ilyen homlokzatoktól 2 m távolságra, 4 m magasan mért Lden — a légiközlekedési eredetû zajokat tekintve — 20 dB-el alacsonyabb, mint a legmagasabb Lden-nek kitett homlokzatnál. 2004/39. szám 4.6. Azon lakosok intervallumonkénti becsült összlétszáma (százakban), akik olyan épületekben laknak, amelyek a légiközlekedési eredetû zajnak a leginkább kitett homlokzatánál a 4 m magasan mért vagy számított Lnight a következõ intervallumokba esik: 45—49, 50—54, 55—59, 60—64, 65—69, >70. Az adatokat külön kell megadni az agglomeráció területére (ha azt érinti a légiközlekedés zaja) és az azon kívüli területekre. Kiegészítésül közölni kell — ahol van ilyen és a vonatkozó információ rendelkezésre áll —, hogy a fenti kategóriákon belül hány lakos él olyan épületekben, amelyek — passzív akusztikai védelemmel vannak ellátva a 4.5. pontban körülírtak szerint, — rendelkeznek csendes homlokzattal a 4.5. pontban körülírtak szerint. 4.7. Az Lden > 55, > 65, > 75 dB értékû terhelésnek kitett területek km2-ben. Meg kell adni továbbá az adott zónákban található épületek számát (százakban), továbbá az ott élõ lakosok becsült teljes létszámát(százakban). A számokba az agglomerációk és az azokon kívüli területek is beleértendõk. Az 55 és 65 dB-es izofon görbéket a falvak, városok agglomerációk elhelyezkedését bemutató egy vagy több térképen is fel kell tüntetni.”

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes